b'\n_START_ARTICLE_\nLuonnonfilosofia\n_START_PARAGRAPH_\nLuonnonfilosofia (lat. philosophia naturalis) on filosofian osa, joka pyrkii selitt\xc3\xa4m\xc3\xa4\xc3\xa4n luonnon kokonaisuutta. Sen aluetta on todellisuusk\xc3\xa4sitys eli maailmankuva. Ennen kuin fysiikka ja filosofia eriytyiv\xc3\xa4t, kutsuttiin luonnontiedett\xc3\xa4 yleisesti luonnonfilosofiaksi. Luonnonfilosofiassa on keskeist\xc3\xa4, ett\xc3\xa4 teorioiden postulaatit eli taustaoletukset tuodaan esiin, ja ne muodostavat matematiikan kanssa yhten\xc3\xa4isen kokonaisuuden. Suomessa t\xc3\xa4t\xc3\xa4 n\xc3\xa4k\xc3\xb6kulmaa tieteeseen pit\xc3\xa4\xc3\xa4 esill\xc3\xa4 Luonnonfilosofian seura.'